Temeljem članka 36. Statuta Udruge roditelje djece i odraslih s poremećajem iz autističnog spektra „Autizam 365“ (u daljnjem tekstu: Udruga), Upravni odbor je na 1. Sjednici održanoj 02. prosinca 2022. godine donio

**ODLUKU**

**o visini članarine**

**Članak 1.**

Godišnja članarina za 2023. godinu iznosi 20 eura. Za 2022. godinu ne postoji obveza plaćanja članarine.

**Članak 2.**

Obveznici plaćanja članarine su svi radno sposobni članovi s pravnom glasa.

**Članak 3.**

Članarina se plaća isključivo na žiro-račun Udruge (uplatnicom, Internet bankarstvom i slično). Članarina se plaća ili odjednom u punom iznosu najkasnije do 30.studenog 2023. godine ili u dvije jednake rate, s tim da se zadnja rata mora platiti najkasnije do 15.prosinca 2023.

**Članak 4.**

Svaki član Udruge može zatražiti izuzeće od plaćanja članarine. Zahtjev se podnosi Upravnom odboru koji o istom donosi Odluku o oslobađanju plaćanja članarine najkasnije u roku od 10 dana od dana zaprimanja Zahtjeva.

**Članak 5.**

Ova Odluka stupa na snagu danom donošenja, a obveza plaćanja članarine za 2023. primjenjuje se od 01. siječnja 2023. godine.

U Splitu, 02. prosinca 2022. godine

Predsjednica Upravnog odbora

Vesna Golemac